DV fór í framhaldi að segja frá deilum útgerðarmannanna á forsendum þess sem borgaði . " Fáum dylst að hér ræðir Sigurður G. það sem hingað til hefur eingöngu verið hvíslað um manna á milli í lúkörum og heitum pottum . Það er að segja að Guðmundur Krisjánsson í Brimi hafi afhent Reyni Traustasyni 15.000.000 kr . Í þeim tilgangi að losa sjálfan sig við umfjöllun um ýmis mál og fá í staðinn umfjöllun um meðeigendur sína i Vinnslustöð Vestmannaeyja og þá helst Sigurgeir Brynjar ( Binna í Vinnsló ) . Hér skýtur Sigurður G. fast úr báðum hlaupum . Allir þekkja baráttu Guðmundar við að ná undirtökunum í Vinnslustöðinni . Ótti heimamanna er sá að ef Guðmundi tækist ætlunarverk sitt þá myndi Vinnslustöðin þar með verða fyrir svipaðri meðferð og Básafellið heitið . Hjólað í VSV og Binna en Guðmundi og Brimi hampað Víst er að á einhverjum tímapunkti fór DV að fjalla á óvæginn og skekktan máta um málefni Vinnslustöðvar Vestmannaeyja og Binna . Minna var um fréttir af Brim og málefnum Guðmundar Kristjánssonar . Þá var einnig lítið fjallað um viðskipi Guðmundar sem sum hafa þó verið sögð böðuð gráum skugga . Þær fréttir sem af honum voru sagðar voru honum meinlitlar og frekar útfærsla á skoðunum hans ( sjá td . Ef fjölmiðli er beitt markvisst til að pönkast á óvildarfólki fjársterkra aðila og taka það niður þá er það alvarlegt . Ef einn af stærstu hluthöfum hlutafélags notfærir sér upplýsingar sem hann kemst yfir í gegnum trúnaðarstöðu sína til að skaða meðeigendur sína þá er það alvarlegt . Ef Vinnslustöð Vestmannaeyja og meirihluti eigenda hefur orðið fyrir markvissum árásum DV í þeim tilgangi að skaða þá er það alvarlegt . Það er ekkert annað en aðför að starfsmönnum , eigendum og samfélaginu í Eyjum í heild . Ásökun Sigurðar er grafalvarleg og vart við öðru að búast en að þetta mál verði skoðað í kjölinn . Verðlaunablaðamenn hljóta að taka þessu alvarlega og krefja Guðmund í Brimi og Reyni svara . Þangað til veit maður ekki hvað er satt í þessu máli .